PATVIRTINTA

Priekulės PSPC vyr. gydytojos

2022m. gruodžio 02d. įsakymu Nr.16-B

**MOKAMŲ ASMENS SVEIKATOS PRIEŽIŪROS PASLAUGŲ**

 **TEIKIMO TVARKA**

**I. BENDROSIOS NUOSTATOS**

 1.1. Mokamoms asmens sveikatos priežiūros paslaugoms (toliau – mokamos paslaugos) teikiamoms VšĮ Klaipėdos rajono savivaldybės Priekulės pirminės sveikatos priežiūros centre (toliau – Priekulės PSPC), priskiriamos paslaugos, kurių išlaidos nekompensuojamos iš:

 1.1.1. valstybės ir savivaldybių biudžetų lėšų;

 1.1.2. Privalomojo sveikatos draudimo fondo (toliau – PSDF) biudžeto lėšų;

 1.1.3. valstybės, savivaldybių, įmonių ir kitų organizacijų sveikatos fondų bei lėšų, skirtų sveikatos programoms finansuoti.

 1.2. Už mokamas paslaugas moka pacientai arba kiti fiziniai ar juridiniai asmenys (darbdaviai, privalomojo (savanoriškojo) sveikatos draudimo paslaugas teikiančios įstaigos ir kt.).

 1.3. Draudžiamiesiems, kurie nėra apdrausti privalomuoju sveikatos draudimu, ir Lietuvos Respublikos sveikatos sistemos įstatymo 47 straipsnio 2 dalies 5 ir 6 punktuose nurodytiems asmenims\* suteiktos paslaugos, išskyrus būtinosios medicinos pagalbos paslaugas ir būtinas asmens sveikatos priežiūros paslaugas, kurių nesuteikus paciento sveikatos būklė galėtų pablogėti tiek, kad jam prireiktų skubiosios medicinos pagalbos paslaugų, yra mokamos. Punkto pakeitimai: Nr. 1(1.2)-176, 2022-06-27

 1.4. Mokamas paslaugas, tyrimus ir procedūras Priekulės PSPC teikia tik užtikrinusi, kad paslaugas, apmokamas iš PSDF biudžeto lėšų, numatytą dieną nustatytu laiku gaus visi Priekulės PSPC laukimo eilėje užregistruoti ir atvykę pacientai.

 1.5. Už teikiamas asmens sveikatos priežiūros paslaugas, jei jos neatitinka būtinosios medicinos pagalbos kriterijų, apdraustieji privalomuoju sveikatos draudimu, taip pat už teikiamas būtinąsias paslaugas draudžiamieji, kurie nėra apdrausti privalomuoju sveikatos draudimu, ir Lietuvos Respublikos sveikatos sistemos įstatymo 47 straipsnio 2 dalies 5 ir 6 punktuose nurodyti asmenys\* moka šiais atvejais:

 1.5.1.pacientas, teikiant jam iš PSDF biudžeto lėšų apmokamas paslaugas ir leidus gydančiajam gydytojui, pageidauja gauti papildomas, pagrindinei ligai diagnozuoti ar gydyti nebūtinas paslaugas, medžiagas, tyrimus, medikamentus, medicinos pagalbos priemones, procedūras;

 1.5.2. pacientas pasirenka brangiau kainuojančias asmens sveikatos priežiūros paslaugas. Prie brangiau kainuojančių asmens sveikatos priežiūros paslaugų priskiriami atvejai, kai pacientas savo iniciatyva, leidus gydančiam gydytojui, pasirenka brangiau kainuojančias paslaugas, medžiagas, tyrimus, vaistus, medicinos pagalbos priemones, procedūras. Šiuo atveju pacientas apmoka pasirinktų paslaugų, medžiagų, tyrimų, vaistų, medicinos pagalbos priemonių, procedūrų kainų ir nemokamų paslaugų, medžiagų, tyrimų, vaistų, medicinos pagalbos priemonių, procedūrų kainų skirtumą. Prie šių paslaugų negali būti priskiriamos paslaugos, kurioms pacientui nesuteikiama pasirinkimo alternatyva (negalima pasirinkti tarp nemokamos ir brangiau kainuojančios paslaugos). Punkto pakeitimai: Nr. 1(1.2)-176, 2022-06-27

 1.6. Priekulės PSPC teikiant odontologinės priežiūros paslaugas, apdraustieji (išskyrus vaikus ir asmenis, besimokančius dieninėse bendrojo lavinimo mokyklose, profesinių mokyklų dieniniuose skyriuose, kol jiems sukanka 24 metai, ir socialiai remtinus asmenis, kai jie pateikia atitinkamą savivaldybės, kurios teritorijoje gyvena, socialinės paramos skyriaus pažymą) moka už vaistus, odontologines ir kitas medžiagas, sunaudotas odontologinės priežiūros paslaugų teikimui, vienkartines priemones, atsižvelgiant į sunaudotų medžiagų, priemonių kiekį ir jų įsigijimo kainas.

 1.7. Informacija apie mokamų paslaugų teikimo tvarką ir kainas yra registratūrose, kasose, Priekulės PSPC internetinėje svetainėje www.ppspc.lt.

 1.8. Priekulės PSPC mokamų paslaugų teikimo kainos tvirtinamos Priekulės PSPC vyr. gydytojos įsakymu vadovaujantis Lietuvos Respublikos sveikatos apsaugos ministerijos šias paslaugas reglamentuojančių teisės aktų reikalavimais.

 \*Lietuvos Respublikos sveikatos sistemos įstatymo 47 straipsnio 2 dalis 5) užsieniečių, pateikusių prašymą suteikti jiems prieglobstį Lietuvos Respublikoje, užsieniečių, gavusių laikinąją apsaugą Lietuvos Respublikoje, užsieniečių, kuriems Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 8 punkte nurodytu pagrindu suteiktas leidimas laikinai gyventi Lietuvos Respublikoje, nelegaliai Lietuvos Respublikos sieną kirtusių užsieniečių ir užsieniečių, gyvenančių užsienio šalyje, kurioje vyksta ginkluotas konfliktas, dėl kurio Lietuvos Respublikoje paskelbta nepaprastoji padėtis ar ekstremalioji situacija, ir pasitraukusių iš šios užsienio šalies į Lietuvos Respubliką, būtinoji medicinos pagalba ir būtinosios paslaugos; 6) šios dalies 5 punkte nurodytų užsieniečių vaikų iki 18 metų būtinoji medicinos pagalba, būtinosios paslaugos, skiepijimas pagal Nacionalinę imunoprofilaktikos programą ir profilaktiniai sveikatos tikrinimai.

**II. MOKAMŲ ASMENS SVEIKATOS PRIEŽIŪROS PASLAUGŲ TEIKIMO ORGANIZAVIMAS IR APMOKĖJIMAS**

 2.1. Pacientas, norintis gauti mokamą paslaugą, užsiregistruoja internetu, telefonu arba atvykęs į registratūrą.

 2.2. Asmens sveikatos priežiūros specialistas, prieš teikdamas mokamą paslaugą, privalo užpildyti „Sutikimą (prašymą) dėl mokamų paslaugų teikimo“ (1 priedas) informacinėje sistemoje (arba popierinį variantą) ir pasirašytinai supažindinti pacientą (arba paciento atstovą) su jo teise ir galimybėmis šią paslaugą gauti Priekulės PSPC nemokamai, paaiškinti mokamos paslaugos skyrimo būtinumą, nurodyti teikimo tvarką, apimtį, kainą.

 2.3. Pacientas kasoje sumoka nurodytą sumą . Jei pacientas klausia dėl galimybės atlikti tyrimus nemokamai, darbuotojas pasiūlo kreiptis į savo šeimos gydytoją.

 2.4. Pacientams, kurie pageidauja gauti žemiau išvardintas paslaugas, neturinčias alternatyvos gauti jas nemokamai, „Sutikimo (prašymo) dėl mokamų paslaugų teikimo“ pildyti nereikia:

 2.4.1. Paslaugos draudžiamiesiems asmenims, kurie nėra apdrausti privalomuoju sveikatos draudimu (išskyrus būtinąją pagalbą).

 2.4.2. Odontologinės priežiūros paslaugos: apdraustieji (išskyrus vaikus ir asmenis, besimokančius dieninėse bendrojo lavinimo mokyklose, profesinių mokyklų dieniniuose skyriuose, kol jiems sukanka 24 metai, ir socialiai remtinus asmenis, kai jie pateikia atitinkamą savivaldybės, kurios teritorijoje gyvena, socialinės paramos skyriaus pažymą) moka už vaistus, odontologines ir kitas medžiagas, sunaudotas odontologinės priežiūros paslaugoms teikti, vienkartines priemones.

 2.4.3. Odontologinės priežiūros paslaugos neprisirašiusiems prie Priekulės PSPC, kurie pageidauja gauti bendrosios praktikos odontologo (nespecializuotas) paslaugas. Teikiama ne būtinosios odontologinės pagalbos paslauga. Pacientai moka už bendrosios praktikos odontologo konsultaciją bei už vaistus, odontologines medžiagas ir priemones, sunaudotas odontologinės priežiūros paslaugoms teikti.

 2.4.4. Paslaugos, įtrauktos į Mokamų paslaugų sąrašą LR sveikatos apsaugos ministro 1999-06-30 įsakymo Nr. 357 1 priedą.

 2.4.5. Profilaktiniai darbuotojų ir įsidarbinančiųjų sveikatos tikrinimai.

 2.4.6. Skiepai (vakcinacijos): - neįtraukti į Lietuvos Respublikos vaikų profilaktinių skiepijimų kalendorių; - neįtraukti į rizikos ar prioritetinių grupių vakcinaciją sveikatos apsaugos ministro nustatyta tvarka; - nėra finansuojami iš kitų šaltinių (darbdavys, savivaldybė ir kt.).

 2.4.7. Mokamos nemedicininės paslaugos.

 2.5. Pacientas už mokamas paslaugas nurodytas šios tvarkos 2.4.5. - 2.4.6. papunkčiuose moka prieš paslaugos suteikimą ar procedūrų atlikimą. Visais kitais atvejais mokama po paslaugos suteikimo. Teikiant paslaugas pagal sutartis su kitais juridiniais asmenimis, taikomas sutartyje nurodytas apmokėjimo būdas.

 2.6. Už mokamas paslaugas pacientai ir juridiniai asmenys gali atsiskaityti registratūroje grynaisiais pinigais, banko kortele, bankiniu pavedimu.

 2.7. Pacientui atsiskaitant už mokamas paslaugas registratūroje, darbuotojas dirbantis su kasos aparatu informuoja pacientą apie mokėtiną sumą, priima mokėjimą grynaisiais pinigais arba banko kortele.

 2.8. Visais atvejais apmokėjus kasoje pacientui atspausdinamas apmokėjimo kvitas, kuriame nurodytas, mokamos asmens sveikatos priežiūros paslaugos kodas, kiekis ir kaina. Pacientui pageidaujant, tą pačią dieną išrašoma PVM sąskaita faktūra.

 2.9. Pacientui pageidaujant už mokamas paslaugas apmokėti pavedimu, jis kreipiasi į Priekulės PSPC buhalteriją dėl sąskaitos išrašymo, pagal kurią atlieka mokėjimą į nurodytą Priekulės PSPC atsiskaitomąją sąskaitą. Buhalterija apie gautą mokėjimą informuoja registratūros darbuotojus, dirbančius su kasos aparatu, kurie informacinėje sistemoje atžymi paslaugos apmokėjimą.

 2.10. Suteikęs mokamą paslaugą asmens sveikatos priežiūros specialistas aprašo ją medicinos dokumentuose vadovaudamasis Priekulės PSPC asmens sveikatos priežiūros paslaugų teikimo procesų aprašuose nustatyta dokumentų pildymo tvarka ir įveda informaciją apie ją į Priekulės PSPC informacinę sistemą.

**III. PINIGŲ UŽ NESUTEIKTAS MOKAMAS ASMENS SVEIKATOS PRIEŽIŪROS PASLAUGAS GRĄŽINAMAS**

 3.1. Pacientas norėdamas susigrąžinti pinigus už nesuteiktą arba dalinai suteiktą mokamą paslaugą turi kreiptis į darbuotoją, dirbantį su kasos aparatu, ir pateikti nustatytos formos prašymą dėl pinigų grąžinimo (2 priedas), asmens tapatybę patvirtinantį dokumentą, kasos kvitą ar kitą mokėjimą už paslaugą patvirtinantį dokumentą.

 3.2.Pinigai už nesuteiktą ar dalinai suteiktą paslaugą pacientui grąžinami tik šiais atvejais:

 3.2.1. Paslauga kol kas nėra suteikta ir jos suteikimo registruotas laikas nėra praėjęs;

 3.2.2. Nuo momento, kai turėjo būti suteikta apmokėta paslauga suėjo ne daugiau kaip 30 kalendorinių dienų. Esant registracijai į pakartotines tokias pat paslaugas, 30 dienų terminas skaičiuojamas nuo paskutinės registruotos paslaugos datos;

 3.2. Prašymo formą dėl pinigų grąžinimo pacientai gali pasiimti iš registartūros.

 3.3. Darbuotojas, dirbantis su kasos aparatu, priima iš paciento užpildytą prašymą dėl pinigų grąžinimo, mokėjimo kvitą ar kitą mokėjimą patvirtinantį dokumentą, pagal pateiktą dokumentą patikrina asmens tapatybę, sutikrina informacinėje sistemoje duomenis apie paslaugos suteikimą/nesuteikimą ir jei:

 3.3.1 pagal informacinės sistemos duomenis nustatoma, kad pacientas už mokamą paslaugą susimokėjo, bet paslauga jam nebuvo suteikta, arba suteikta tik dalis mokamų paslaugų už kurias pacientas susimokėjo, grąžina iš kasos pinigus pacientui tą pačią dieną, kai pacientas kreipėsi, atspausdina pinigų grąžinimo kvitą, jį prideda prie prašymo, patvirtina parašu, kad pinigai grąžinti, bei duoda pasirašyti pacientui, kad pinigus gavo.

 3.3.2. pagal informacinės sistemos duomenis paciento kreipimosi metu negalima nustatyti tiksliai informacijos apie mokamų paslaugų apmokėjimo ar suteikimo faktą, tuomet informuoja pacientą, kad per 14 darbo dienų jam bus grąžinti pinigai pavedimu į prašyme nurodytą asmeninę atsiskaitomąją sąskaitą, arba registratūroje, iš anksto suderintu laiku, o nustačius, kad paciento prašymas nepagrįstas jam bus pateiktas raštiškas atsakymas, kodėl prašymas netenkinamas.

 3.4. Juridiniams asmenims už nesuteiktas arba dalinai suteiktas mokamas paslaugas pinigai grąžinami pervedant juos į juridinio asmens atsiskaitomąją sąskaitą banke, gavus juridinio asmens raštą dėl pinigų grąžinimo.

 3.5. Prašymai dėl pinigų grąžinimo saugomi:

 3.5.1. kiekvieno kasos aparato buvimo vietoje, tais atvejais, kai grąžinimas yra atliktas per kasos aparatą.

 3.5.2. Buhalterijoje, kai grąžinimas yra atliktas pagal kasos išlaidų orderį arba pervedant pinigus į prašyme nurodytą banko sąskaitą.

 3.5.3. prie dokumentų statistikoje, kai pacientui pinigai negrąžinami.

**IV. MOKAMŲ PASLAUGŲ KAINŲ NUSTATYMAS, INDEKSAVIMAS, APSKAITA IR KONTROLĖ**

 4.1. Mokamų paslaugų kainos nustatomos ir indeksuojamos vadovaujantis Lietuvos Respublikos sveikatos apsaugos ministro 1999-07-30 įsakymu Nr. 357 patvirtintu 2 priedu „Mokamų asmens sveikatos priežiūros paslaugų kainų nustatymo ir jų indeksavimo tvarka“

 4.2. Apylinkės administratorius ne rečiau kaip kartą per mėnesį tikrina informaciją informacinėje sistemoje apie suteiktas ir neapmokėtas mokamas paslaugas. Pastebėjus neatitikimus vykdo korekcinius veiksmus neatitikimams pašalinti.

 4.3. Kiekvienas darbuotojas informacinėje sistemoje pastebėjęs atvykusį skolingą pacientą informuoja, kad informacinėje sistemoje yra įrašas apie įsiskolinimą už suteiktas mokamas paslaugas ir nurodo susimokėti kasoje. Pacientui nesumokėjus įsiskolinimo už anksčiau suteiktas paslaugas, darbuotojas jį perspėja, kad Poliklinika visais atvejais skolas išieško teisminiu keliu.

 4.4. Lėšos, gautos už suteiktas mokamas paslaugas naudojamos Priekulės PSPC įstatuose numatytai veiklai.

1 priedas

**SUTIKIMAS (PRAŠYMAS) DĖL MOKAMŲ PASLAUGŲ TEIKIMO**

Paslaugų teikimo data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paciento (jo atstovo) vardas, pavardė : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paslaugos kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Paslaugos pavadinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokamos paslaugos teikimo pagrindas (pažymėti):

 1. Pacientas, savo iniciatyva kreipiasi dėl ambulatorinės asmens sveikatos priežiūros paslaugos (procedūros, tyrimo ir pan.) suteikimo □ .

 2. Pacientas, teikiant jam iš PSDF biudžeto lėšų apmokamas paslaugas ir leidus gydančiam gydytojui, pageidauja gauti papildomas, t.y. pagrindinei ligai diagnozuoti ar gydyti nebūtinas paslaugas, tyrimus □ .

 3. Pacientas pageidauja paslaugą gauti ne eilės tvarka. Pacientas informuotas apie savo teisę ir galimybes konkrečią paslaugą gauti įstaigoje nemokamai Paslaugos eilės tvarka teikimo data\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ □ .

 4. Pacientas pasirenka brangiau kainuojančias asmens sveikatos priežiūros paslaugas. Prie brangiau kainuojančių asmens sveikatos priežiūros paslaugų priskiriami atvejai, kai pacientas savo iniciatyva, leidus gydančiam gydytojui, pasirenka brangiau kainuojančias paslaugas, medžiagas, tyrimus, vaistus, medicinos pagalbos priemones, procedūras □.

 Patvirtinu, kad esu informuotas (-a) apie teisę ir galimybes šią paslaugą gauti įstaigoje nemokamai. Esu supažindintas su mokamos paslaugos teikimo tvarka, apimtimi, kaina.

 Patvirtinu, kad šis sutikimas duotas aiškia ir suprantama forma tinkamai informavus apie mokamų paslaugų teikimo sąlygas bei tvarką.

 Pasirašydamas šį sutikimą tinkamai, galutinai ir neatšaukiamai išreiškiu savo (savo atstovaujamojojo) valią, pilnai suvokiu savo veiksmus ir pasekmes:

Paciento ( jo atstovo) vardas, pavardė, parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paslaugų apmokėjimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paciento vardas, pavardė, gimimo data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamoji vieta, telefono numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(elektroninio pašto adresas)

Priekulės pirminė sveikatos priežiūros centro

Vyriausiąjai gydytojai

**PRAŠYMAS DĖL PINIGŲ GRĄŽINIMO**

20\_\_\_\_-\_\_\_\_\_-\_\_\_\_\_Nr.

Priekulė

Prašau grąžinti pinigus už nesuteiktą paslaugą/-as \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (paslaugos pavadinimas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. (priežastis)

Prašoma grąžinti suma \_\_\_\_\_\_\_\_\_\_\_\_\_\_\_\_\_\_\_\_ Eur. (suma skaičiais) .

Pinigų grąžinimo būdas (reikalingą pažymėti): ♦ Grynaisiais pinigais ♦ Pervesti į mano sąskaitą LT\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIDEDAMA (reikalingą pažymėti): ♦ Kasos kvito (už sumokėtą paslaugą/-as) Nr. \_\_\_\_\_\_\_\_\_\_\_ data \_\_\_\_\_\_\_\_\_\_\_\_\_\_\_\_\_\_\_ ♦ Kita \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pacientas \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Darbuotojas, dirbantis su kasos aparatu, ar kitas asmuo, galintis patvirtinti paslaugos nesuteikimo faktą: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pinigusgavau\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(suma žodžiais)

Pacientovardas,pavardė,parašas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pildo pinigus grąžinęs asmuo: Pinigų grąžinimo kvito/pavedimo/kasos išlaidų orderio (reikalingą pabraukti) Nr.\_\_\_\_\_\_\_\_ data\_\_\_\_\_\_\_\_\_\_ suma \_\_\_\_\_\_\_\_\_\_\_ Eur. Pinigus grąžinusio darbuotojo spaudas ir parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_